****

**Pierce – ΑΜΕΡΙΚΑΝΙΚΟ ΚΟΛΛΕΓΙΟ ΕΛΛΑΔΟΣ  
ΓΥΜΝΑΣΙΟ**

Αρ. Πρωτ: 1313 Αγ. Παρασκευή, 4/12/2023

Αξιότιμες/οι Κυρίες/οι,

Για την εκπαιδευτική εκδρομή μαθητών του Σχολείου μας στην Κρακοβία, η οποία θα πραγματοποιηθεί στο πλαίσιο των πολιτιστικών προγραμμάτων του Σχολείου μας **από Πέμπτη 25 Απριλίου 2024** (αναχώρηση) **έως και Κυριακή 28 Απριλίου 2024** (επιστροφή), παρακαλούμε να αποστείλετε κλειστή προσφορά, έως και τη Δευτέρα 11 Δεκεμβρίου 2023 και ώρα 10:00, στη Γραμματεία Γυμνασίου (κ. Ναυσικά Τζογάνη –Γραβιάς 6, Αγία Παρασκευή, τηλ. 6009800, εσωτ. 1162). Μετά την παρέλευση της προθεσμίας υποβολής καμία προσφορά δεν θα γίνει δεκτή. Η κατάθεση των προσφορών θα γίνει αυτοπροσώπως και ενυπόγραφα (όχι mail ή fax) παραλαμβάνοντας αριθμό πρωτοκόλλου. Ο σφραγισμένος φάκελος θα πρέπει να φέρει την ένδειξη «Εκδρομή στην Κρακοβία - υπόψιν κας Κόρδα» και θα περιλαμβάνει την προσφορά σας για τον παρακάτω προορισμό με τις λεπτομέρειες, όπως αυτές περιγράφονται ακολούθως.

Οι προσφορές που θα κατατεθούν θα αποσφραγισθούν την ίδια ημέρα,   
Δευτέρα 11 Δεκεμβρίου 2023 και ώρα 12:00, και θα ανακοινωθεί η απόφαση της αρμόδιας επιτροπής. Στη συνέχεια, θα ενημερωθούν όλοι οι συμμετέχοντες και, τέλος, όλες οι προσφορές θα αναρτηθούν στο <http://www.pierce.gr/>.

**ΠΡΟΟΡΙΣΜΟΣ: Κρακοβία, 25-28 Απριλίου 2024**

**Αριθμός μαθητών: 70-80**

**Συνοδοί καθηγητές: 5**

**Σύνολο: 75-85**

Επιθυμούμε τα παρακάτω:

1. Αεροπορικά εισιτήρια με απευθείας πτήση για Βαρσοβία (αναχώρηση με την πρωινή πτήση στις 25/4 και επιστροφή με την τελευταία βραδινή στις 28/4).
2. Τρεις (3) διανυκτερεύσεις σε σύγχρονο ξενοδοχείο 4 αστέρων με πρωινό σε μπουφέ στην Κρακοβία.
3. Τρία (3) δείπνα στο ξενοδοχείο.
4. Δύο (2) σύγχρονα λεωφορεία 50 ατόμων το καθένα, για αποκλειστική χρήση, διαθέσιμο σε όλη τη διάρκεια της εκδρομής. Το λεωφορείο θα παραλάβει την αποστολή κατά την άφιξή της από το αεροδρόμιο της Βαρσοβίας.
5. Δύο (2) ελληνόφωνους συνοδούς του Πρακτορείου σε όλη τη διάρκεια της εκδρομής.
6. Εισιτήρια εισόδου για τα σημαντικότερα αξιοθέατα της Κρακοβίας (όπου απαιτείται σε όσα αναφέρονται στο παρακάτω Προτεινόμενο Πρόγραμμα).
7. Ασφάλειες αστικής, επαγγελματικής και ταξιδιωτικής ευθύνης σύμφωνα με τη σύμβαση του Υ.ΠΑΙ.Θ. με τον ΗΑΤΤΑ και την κείμενη νομοθεσία. Στις παραπάνω καλύψεις πρέπει απαραιτήτως να περιλαμβάνονται και έξοδα ατυχήματος ή ασθένειας.
8. Φ.Π.Α., διόδια, φόροι αεροδρομίων, επίναυλος καυσίμων, έξοδα στάθμευσης κ.λπ.
9. Για τις παραπάνω υπηρεσίες ζητείται η τελική συνολική τιμή του οργανωμένου ταξιδιού αλλά και η επιβάρυνση ανά μαθητή. Με κάθε προσφορά κατατίθεται από το ταξιδιωτικό γραφείο απαραιτήτως Υπεύθυνη Δήλωση ότι διαθέτει Βεβαίωση Συνδρομής των νόμιμων προϋποθέσεων λειτουργίας του τουριστικού γραφείου, σε ισχύ.

Η Επιτροπή Αξιολόγησης, πέραν της τιμής, θα συνεκτιμήσει την ποιότητα και το εύρος των προσφερόμενων υπηρεσιών, τη φερεγγυότητα και την αξιοπιστία του τουριστικού γραφείου, την παρεχόμενη ασφάλεια, την εμπειρία σε σχολικές εκδρομές στο συγκεκριμένο προορισμό και εγγυήσεις για όσα επικαλείται, προκειμένου να επιλέξει την πλέον συμφέρουσα προσφορά. Οι προσφορές που δεν πληρούν επακριβώς τους όρους της προκήρυξης ή δεν θα έχουν τα απαραίτητα δικαιολογητικά θα αποκλειστούν.  
Η Επιτροπή Αξιολόγησης επιφυλάσσεται να ελέγξει την επιβεβαίωση της κράτησης των δωματίων με το προτεινόμενο ξενοδοχείο. Στη συνέχεια, θα ενημερωθούν οι συμμετέχοντες και, τέλος, όλες οι προσφορές θα αναρτηθούν στο

<https://www.pierce.gr/gymnasio/anakoinwseis-gymnasiou/>

**Προτεινόμενο πρόγραμμα**

**Πέμπτη 25/04/2024**

* Αναχώρηση από το Αεροδρόμιο Ελ. Βενιζέλος
* Άφιξη στο αεροδρόμιο της Βαρσοβίας
* Αναχώρηση με λεωφορείο για Κρακοβία
* Γεύμα σε τοπικό εστιατόριο
* Άφιξη και check in στο ξενοδοχείο
* Σύντομη βόλτα στην πόλη
* Δείπνο στο ξενοδοχείο

**Παρασκευή 26/04/2024**

* Πρωινό στο ξενοδοχείο
* Αναχώρηση από το ξενοδοχείο για Άουσβιτς
* Άφιξη στο Μουσείο Άουσβιτς και ξενάγηση
* Επιστροφή στην Κρακοβία
* Γεύμα σε τοπικό εστιατόριο
* Σύντομη βόλτα στην πόλη
* Δείπνο στο ξενοδοχείο

**Σάββατο 27/04/2024**

* Πρωινό στο ξενοδοχείο.
* Επίσκεψη και ξενάγηση στα αλατωρυχεία Βιελίτσκα
* Επιστροφή στην Κρακοβία και επίσκεψη στο κάστρο στο λόφο Βάβελ
* Γεύμα σε τοπικό εστιατόριο
* Επίσκεψη στην εκκλησία Πέτρου και Παύλου
* Βόλτα στο κέντρο της παλιάς πόλης (πιο συγκεκριμένα ξενάγηση στη μεγάλη πλατεία Ρύνεκ Γκλόβνυ και στη μεσαιωνική αγορά υφασμάτων στο Σουκεννίτσε)
* Δείπνο στο ξενοδοχείο

**Κυριακή 28/04/2024**

* Πρωινό στο ξενοδοχείο και check-out
* Αναχώρηση για Βαρσοβία
* Άφιξη στη Βαρσοβία στη κεντρική πλατεία Ρίνεκ όπου θα δούμε το Δημαρχείο, τον Καθεδρικό Ναό, το πανεπιστήμιο και θα γευματίσουμε σε τοπικό εστιατόριο.
* Αναχώρηση για το αεροδρόμιο της Βαρσοβίας
* Άφιξη στο αεροδρόμιο της Βαρσοβίας κι από εκει επιστροφή στην Ελλάδα

Παρατήρηση

Το πρωινό θα θέλαμε να σερβίρεται στις 08:00 και το δείπνο στις 20:30.

Με εκτίμηση,

Ο Διευθυντής του Γυμνασίου

Ιωάννης Κλαδάς